


	AKTIVITA: Školský pokus

	Názov: Dôkaz glukózy a fruktózy v mede a ovocí

	Predmet: Chémia
	Základná škola
	Ročník: 9.

	Tematický celok: Zlúčeniny uhlíka

	Téma: Sacharidy

	Forma výučba: povinná, laboratórne cvičenie

	Cieľ:
Žiak dokáže dôkazovou reakciou dokázať prítomnosť glukózy a fruktózy v mede a ovocí, taktiež nadobudne laboratórne zručnosti.

	Pomôcky, technika, chemikálie:
kadička, 3 skúmavky, 3 zátky na skúmavky, držiak na skúmavky, pipety alebo kvapkadlá, odmerný valec, nôž, stojan na skúmavky, kahan, zápalky,
roztok medu (lyžička medu v 100 cm3 vody), pomaranč, NaOH (w% = 10 %), CuSO4 (w% = 5 %).

	Postup:
1. Do skúmavky nalejeme asi 3 cm3 roztoku medu. Pridáme 3 cm3 roztoku NaOH a 1 cm3 roztoku CuSO4. Skúmavku uzatvoríme zátkou a premiešame. Zátku vyberieme a skúmavku zahrievame.
2. Z pomaranča vytlačíme šťavu do kadičky a rozriedime ju rovnakým množstvom vody. Ďalej postupujeme rovnako ako s roztokom medu.
3. Na porovnanie urobíme slepý pokus (namiesto vzorky použijeme vodu).

	Nákres: 

1. skúmavka – roztok medu po pridaní  roztokov NaOH a CuSO4 a následnom zahrievaní.
2. skúmavka – roztok pomarančovej šťavy po pridaní  roztokov NaOH a CuSO4 a následnom zahrievaní.
3. skúmavka -  slepý pokus.

	Pozorovanie:
Po pridaní roztokov NaOH a CuSO4 a následnom zahrievaní sme pozorovali, že v skúmavkách s roztokom medu  a pomarančovej šťavy došlo ku vzniku tehlovočervenej zrazeniny. Pri slepom pokuse nedošlo ku žiadnej farebnej zmene. Takže roztokmi  a  sme v roztoku  medu a v roztoku z pomaranča dokázali prítomnosť glukózy a fruktózy.

	Vysvetlenie:
Po pridaní roztokov NaOH a CuSO4 ku vzorkám, ktoré obsahujú glukózu a fruktózu dôjde ku vzniku  tehlovočervenej zrazeniny. Vzniknutá zrazenina je oxid meďný, ktorý vznikol zo modrého síranu mednatého. Meď v oxidačnom čísle II v sírane meďnatom sa redukovala na meď v oxidačnom čísle I. Redukčné vlastnosti monosacharidov, v našom prípade D-fruktózy a D-glukózy, sú spôsobené predovšetkým prítomnosťou aldehydovej funkčnej skupiny.

C6H12O6 + 2CuSO4 + 5NaOH (- 2H2O)  C6H12O5Na + 2CuOH + 2Na2SO4
2CuOH (- H2O)  Cu2O


	Didaktické rozpracovanie:
· pokus je vhodný pre realizáciu laboratórneho cvičenia,
· pokus možno realizovať simultánnym spôsobom,
· žiaci majú predpripravený laboratórny protokol v laboratórnom denníku, na hodine dopisujú len pozorovanie a zistené závery,
· žiakov je potrebné motivovať, že dôkazovú reakciu je možné uskutočniť aj s iným ovocím.

	Skúsenosti a odporúčania:
· ak nemáme v učebni dostatok liehových kahanov, môžeme uskutočniť pokus aj vo vodnom kúpeli,
· dbáme na bezpečnosť pri práci,
· [bookmark: _GoBack]údaje potrebné pre prípravu roztokov:  (10 % NaOH) = 1,087 g·cm–3, M(NaOH) = 39,997 g·mol–1,  (5 % CuSO4) = 1,061 g·cm–3, M(CuSO4) = 159,608 g·mol–1.

	Alternatíva:
Vhodné je použiť iné ovocie, ako napríklad jablko, grep. Je potrebné získať s ovocia šťavu.

	BOZP:
Hydroxid sodný (NaOH): H290, H314, P280, P303 + P361 + P353, P304 + P340 + P310, P305 + P351 + P338
Síran meďnatý (CuSO4): H302, H315, H319, H400, H410, P273, P305 + P351 + P338, P501

	Vypracoval: doc. RNDr. Marek Skoršepa, PhD., Katedra chémie FPV UMB Banská Bystrica

